b'\n_START_ARTICLE_\nZvezdne steze 4: Potovanje domov\n_START_SECTION_\nVsebina\n_START_PARAGRAPH_\nV \xc4\x8detrtem delu zvezdnih stez zasledimo osnovno temo znanstvene fantastike: potovanje v preteklost. Admiral Kirk se vra\xc4\x8da nazaj na Zemljo, da bi dobil pravi\xc4\x8dno kazen in podal razlago za svoja dejanja._NEWLINE_Med potjo, se Zemlji pribli\xc5\xbeuje neznana sonda, ki onesposobi vsa elektri\xc4\x8dna napajanja in moti komunikacije, zato \xc5\xa1tab Zvezdne flote izda ukaz o nepribli\xc5\xbeevanju Zemlji, kjer vladajo izredne razmere. Neznana sonda oddaja sporo\xc4\x8dila v nerazumljivem jeziku, ki so usmerjena na zemeljske oceane. Ker ni ustreznega odgovora, za\xc4\x8dne ionizirati zemljine oceane in povzro\xc4\x8di globalno vremensko ujmo. Zemlja je v nevarnosti bli\xc5\xbeine popolnega, ultimativnega uni\xc4\x8denja vsega kompleksnega visokorazvitega \xc5\xbeivljenja._NEWLINE_Posadka Enterprisea sprejme sporo\xc4\x8dilo in ga razumsko raz\xc4\x8dleni. Ugotovi, da gre za melodijo spevov kita grbavca. Ker tega na Zemlji v tem \xc4\x8dasu ni ve\xc4\x8d, ne more biti odgovor na sporo\xc4\x8dilo avtenti\xc4\x8den. Lahko bi sicer tvorili nekaj sporo\xc4\x8dil, a ne bi ni\xc4\x8d vedeli o sintaksi (skladnji) teh kitjih spevov. Spock izra\xc4\x8duna trajektorijo za \xc4\x8dasovni skok v dvajseto stoletje. To jim sicer uspe, a so porabili vse kristale antimeterije. Spock ugotovi, po stopnji onesna\xc5\xbeenosti, da so dejansko v dvajsetem stoletju. Strojnik razvije tudi metodo za ponovno regeneracijo antimaterijskih kristalov. Kite zaznajo v bazenu pri San Franciscu, kjer sta nastanjena samec in samica vrste kita grbavcev. Kirk in Spock se odpravita proti bazenu, medtem ko Sulu, Pavel \xc4\x8cekov in Uhura posku\xc5\xa1ajo pridobiti dovolj energije iz jedrske letalonosilke (prav tako z imenom Enterprise) zasidrane v pristani\xc5\xa1\xc4\x8du. Sulu in strojnik pa zaideta v tovarno pleksi stekla, kjer sklenejo posel za izdelavo bazenov za transport kitov. Strojnik preda na\xc4\x8drte za konstrukcijo prozornega aluminija, v zameno za dobi dovolj materiala za izdelavo ogromnih bazenov. \xc4\x8cekov in Uhura medtem uspeta, a se stvari zapletejo, ko \xc4\x8cekov pri skoku dobi mo\xc4\x8dan pretres mo\xc5\xbeganov in mu grozi anevrizma (da mu po\xc4\x8di \xc5\xbeila v mo\xc5\xbeganih)._NEWLINE_Kirk in Spock obi\xc5\xa1\xc4\x8deta bazen s kitoma. Tam spoznata prelestno kitologinjo, ki ob\xc4\x8dinstvu razlaga o neumornem pobijanju kitov s kitolovkami in gro\xc5\xbenji popolnega iztrebljenja te miroljubne \xc5\xbeivalske vrste. Spock povzro\xc4\x8di \xc2\xbbizgred\xc2\xab\xc2\xa0ko se du\xc5\xa1evno spoji s samico kita. Izve, da je ta nose\xc4\x8da. Kapitan Kirk kasneje pove vso zgodbo o misiji, svojem poreklu, poklicu ob obedu s kitologinjo. Na koncu Kirka in Spocka zapelje v mestni park, kjer imajo \xc2\xbbparkirano\xc2\xab\xc2\xa0klingonsko bojno kri\xc5\xbearko. Kirk ji pove, da naj ga i\xc5\xa1\xc4\x8de tam. Naslednji dan zgro\xc5\xbeena ugotovi, da sta kita na prostosti. Ravna se po navodilih Kirka in oddide v park, kjer presunjena opazi, kako helikopter dostavlja pleksi stekla iz prozornega aluminija v ladjo. Kirk jo teleportira v notranjost \xc2\xbbstare ki\xc5\xa1te\xc2\xab, in ji potrdi svojo zgodbo. Skupaj z McCoyem, Kirkom in drugimi uspejo priti do \xc4\x8cekova in ga pozdraviti. Od tam poletijo do Aljaske in ravno v pravem trenutku prepre\xc4\x8dijo poboj nedol\xc5\xbenih in krotkih kritov. Teleportirajo jih in opravijo \xc4\x8dasovni preskok. Zgodi pa se nekaj izjemnega, ko McCoy predlaga Spocku, naj oceni pribli\xc5\xbeni \xc4\x8das vrnitve, kar je za Vulkanca nekaj nedoumljivega. Preskok prestanejo. Kita sta na prostosti in odgovorita na sondine klice. Globalna vremenska ujma pojenja._NEWLINE_Na koncu poveljnik Zvezdne flote degradira admirala Kirka v kapitana. Glede na zasluge so opu\xc5\xa1\xc4\x8dene vse to\xc4\x8dke obto\xc5\xbenice, razen nespo\xc5\xa1tovanja nadrejenega, kar je bilo nedopustno. Kirk in posadka dobijo novo ladjo, Enterprise 1701B.'